虎長老修雙峰
作者：葉適
朝代：宋

paragraphs: 九州大麓標山經，早與天地同垂名。
鴈蕩初傳晚唐世，掩抑衆嶽夸神靈。
豈非龍伯所播遷，海水枯竭久乃成。
窮鎪石怪呈萬巧，宛取物似羅千形。
陰湫陽嶺何恍惚，紫光碧焰長磨縈。
夜隨王喬玉簫發，曉答矩那金磬清。
聞者未到意已傾，往往夢想驅風霆。
胡僧猶嫌憇寂寞，便房曲檻頻招迎。
强扶墜閣接雲漢，却補壞壁回丹青。
來車去馬謾孔總，亭主自住誰爲情。